text: Granollers cobrirà les vies del tren de Renfe al pas per la capital del Vallès Oriental
  El Ministeri de Foment i l'Ajuntament de Granollers han arribat a un acord per cobrir totes les línies de Renfe que ara circulen a cel obert al seu pas per la capital del Vallès Oriental. L'operació permetrà guanyar terrenys per fer-hi habitatges, zones verdes i obrir nous vials. Les obres podran ser licitades a finals del 2007 o a principis del 2008 i costaran uns 22 milions d'euros. En concret, el Ministeri de Foment cobrirà el tram situat entre els ponts dels carrers Francesc Ribas i Josep Umbert.
  31/01/2006 - 00.00 Actualitzat 31/01/2006 - 18.21
  El soterrament de la via de tren al seu pas per Granollers, dins del Pla d'Ordenació Urbanística Municipal, implicarà el desenvolupament en aquesta zona amb la construcció de 900 vivendes, de les quals el 30% seran de protecció oficial. A més, es crearan 39.600 metres quadrats de zones verdes i espais lliures.